amerikanske præsidenter
Den amerikanske præsident er statsoverhoved i USA.
Den siddende præsident, Joe Biden fra Det Demokratiske Parti, er USA's 46. præsident. Biden er valgt for perioden den 20. januar 2021 til den 20. januar 2025. Den siddende vicepræsident er Kamala Harris.
Præsidentvalget afholdes hvert fjerde år, og præsidenten vælges for en fireårig periode. En amerikansk præsident kan højest sidde i to hele embedsperioder, altså maksimalt otte år.
Den første amerikanske præsident, George Washington, blev indsat i 1789.
Det siges, at vicepræsidenten er ”et hjerteslag fra præsidentembedet”. I alt otte vicepræsidenter har overtaget embedet efter en afdød præsident, mens én vicepræsident har overtaget embedet efter en politisk skandale.
Fire amerikanske præsidenter er blevet myrdet, mens de bestred præsidentembedet. I alle tilfælde er den siddende vicepræsident blevet indsat:
Fire amerikanske præsidenter er døde af naturlige årsager, mens de bestred præsidentembedet. Også her er den siddende vicepræsident i alle tilfælde blevet indsat:
Richard M. Nixon er som den eneste siddende præsident nogensinde fratrådt embedet i utide. Det skete den 8. august 1974 på grund af Watergateskandalen og udsigten til at blive dømt i en kommende rigsretssag. Vicepræsident Gerald R. Ford præsident overtog embedet.
Den kolde krig varede fra ca. 1946 til ca. 1990. I de omkring 45 år nåede ni amerikanske præsidenter at bestride embedet: